Stjórin á Landsverk torir ikki at lova, at tað verður klárt at flyta inn í Glasir í summar. Hvørki stjórin á Landsverk ella landsstýriskvinnan í mentamálum vita at siga, hvat endaligi kostnaðurin verður fyri skuladepilin í Marknagili. Minst 73 milliónir krónur eru parkeraðar í Gerðarrættinum, og enn veit eingin, hvat kostnaðurin av sjálvum sakarmálinum verður. Tað er eingin loyna, at trupulleikarnir hava verið nógvir í byggjarínum í Marknagili, og sambært Landsverki, hevur budgettið verið ov stramt rá byrjan. Tað hevur elvt til trupulleikar, at skorið varð inn á bein í verkætlanini, sum var skerd við 90 milliónum, áðrenn farið var í gongd við at byggja, sigur Ewald Kjølbro. Skúlin skuldi standa liðugur í 2016 sambært verklagslógini frá 2013, men nú vónar byggiharrin baram, at bygningurin er tættur og hevur tak, áðrenn veturin kemur.